Dušan Barok

Dušan Barok (* 1979, Bratislava, Česko-Slovensko) je slovenský umelec, výskumník a dizajnér. Jeho práca sa pohybuje medzi aktivizmom, sieťovou kultúrou a pamäťovými štúdiami. Je zakladajúcim redaktorom platformy pre výskum umenia a humanitných vied, Monoskop. 

V rokoch 1997 – 2002 vyštudoval informačné technológie na Ekonomickej univerzite v Bratislave. V rokoch 2010 – 2012 absolvoval štúdium na Piet Zwart Inštitúte v holandskom Rotterdame na oddelení sieťových médií u Renée Turner. V rokoch 2016 – 2019 pracoval ako výskumný pracovník na oddelení mediálnych štúdií na Univerzite v Amsterdame v rámci európskeho projektu o nových prístupoch k uchovávaniu súčasného umenia. 

Od nultých rokov je aktívnym účastníkom kultúrneho života na Slovensku a v Česku. Viedol kultúrny online portál Koridor (1999-2002). So Slávom Krekovičom, Zuzanou Duchovou, Magdalénou Kobzovou, Ivanou Rumanovou, Barborou Šedivou a ďalšími tvorí redakčný okruh časopisu 3/4. Spoluzakladal mediálne laboratórium Burundi v A4 nultom priestore v Bratislave (2003-2005) s Máriou Čorejovou, Michalom Čudrnákom, Anou Roxanou Filip, Petrom Gondom, Máriou Riškovou a ďalšími. Spolu s Magdalénou Kobzovou a 13 kubíkmi zorganizoval medziodborovú letnú akadémiu Letné dielne (2006-2007) v priestoroch Tranzit workshops na Zlatých pieskoch. Tri roky sa venoval koordinácii dlhodobého medzinárodného festivalu sieťovej kultúry Multiplace (2007-2009). S Petrom Gondom je administrátorom umeleckého servera Sanchez (od 2008). V rokoch 2015 a 2016 bol členom poroty Ceny Oskára Čepana.      

S platformou Monoskop sa angažuje v hnutí umeleckých a tieňových knižníc (shadow libraries), medzi ktorého predstaviteľov patria i Kenneth Goldsmith (UbuWeb), Marcell Mars, Tomislav Medak a Dubravka Sekulić (Memory of the World), Sean Dockray (Aaaaarg), Alexandra Elbakyan (Sci-Hub), Cornelia Sollfrank (Giving What You Don't Have), Femke Snelting (Interfacing the Law) a ďalší.Thylstrup, Nanna Bonde, The Politics of Mass Digitization, Cambridge, MA: MIT Press, 2018. Shadow Libraries: UbuWeb in Athens, 2018. "Digital libraries", Monoskop. Je signatárom otvoreného listu solidarity s digitálnymi knižnicami Library Genesis a Sci-Hub čeliacimi súdnemu sporu s vydavateľským gigantom Elsevier, ktorý bol preložený do 15 jazykov vrátane slovenčiny."V solidarite s Library Genesis a Sci-Hub", custodians.online, 30 november 2015.

Dušan Barok obdržal spolu so skupinou La Société Anonyme ocenenie New Face Award z Japan Media Arts Festivalu v Tokiu za dielo The SKOR Codex, digitálny archív umenia vo verejnom priestore vo forme tlačenej knihy.   Na pozvanie z bienále Mediacity v kórejskom Soule vytvoril so širšou skupinou spolupracovníkov Monoskopu inštaláciu Exhibition Library (Výstavná knižnica), ktorej súčasťou je tridsať katalógov fiktívnych výstav. Predstavená bola v Seoul Museum of Art počas jesene 2018.  Pre Berlin Biennale vytvoril s Pitom Schultzom platformu pre dejiny súčasného umenia, ArtWiki (2012-2018). Bol hosťujúcim pedagógom v programe Experimentálneho publikovania na Piet Zwart Inštitúte v holandskom Rotterdame.

 Publikácie 
 "A Book of the Web", in Mondothèque: A Radiated Book / Un livre irradiant / Een irradiërend boek, Brusel: Constant, 2016, s. 80-83, PDF.
 "Knižnice zväzkov siete" , Monoskop, 2017. 
 "Timeline of Events: Between Eastern Europe and Latin America", in The Other Transatlantic: Kinetic and Op Art in Eastern Europe and Latin America, eds. Marta Dziewańska, Dieter Roelstraete, a Abigail Winograd, Varšava: Museum of Modern Art in Warsaw, 2017, s. 32-64, s Abigail Winograd. 
 "Body of Thought: Artists' Texts and Their Contribution to Theory", in Local Contexts / International Networks: Avant-Garde Journals in East-Central Europe, eds. Gábor Dobó a Merse Pál Szeredi, Budapešť: Petőfi Literary Museum & Kassák Museum/Kassák Foundation, 2018, s. 178-182. 
 "Antropocén: Exkurz do dejín súčasnosti cez mediálnu teóriu", 3/4, Bratislava: Atrakt Art, december 2018. 
 "From Collection Management to Content Management in Art Documentation: The Conservator as an Editor", Studies in Conservation, 2019, s Juliou Noordegraaf a Arjenom P. de Vriesom.
 "Archiving Complex Digital Artworks", Journal of the Institute of Conservation 42(2), 2019, s. 94-113, s Julie Boschat Thorez, Annet Dekker, Davidom Gauthierom a Claudiou Roeck.
 "Prístupy k uchovávaniu súčasného umenia. Video, inštalácie, digitálne umenie a otázky mediálnej konzervácie" , in Vašulkova kuchyňská kniha #1: texty k médiím: první & poslední, ed. Miloš Vojtěchovský, Brno: Vašulka Kitchen Brno, 2020, s. 28-48.
 "Taktická kanonizácia a procesné uchovávanie: pokusy o oddelenie uchovávania od vlastníctva a stien inštitúcie", Flash Art CZ/SK 58, Praha, 2020, s. 46-49.
 Nikdy sme neboli bližšie / We Have Never Been Closer, Bratislava: tranzit.sk, 2021, s Ivanou Rumanovou.
 "The Extensions of Many: 20+ Years of Bergen Centre for Electronic Arts", in Around which dissonant satellites cluster, ed. Vilde Salhus Røed, Bergen: BEK - Bergen senter for elektronisk kunst, 2021, s. 75-154. 

 Literatúra 
 Dekker, Annet, "Copying as a Way to Start Something New: A Conversation with Dušan Barok about Monoskop", in Lost and Living (in) Archives, ed. Annet Dekker, Amsterdam: Valiz, 2017.
 Giorgetta, Davide, Valerio Nicoletti, "They are Not Yet Books. Conversation with Dušan Barok", Progetto grafico 28: "Publishing", eds. Maria Rosaria Digregorio, Silvio Lorusso, Silvia Sfligiotti, a Stefano Vittori, Miláno: AIAP, november 2015, s. 58-69.
 Goldsmith, Kenneth, "Monoskop", in Goldsmith, Duchamp Is My Lawyer: The Polemics, Pragmatics, and Poetics of UbuWeb, New York: Columbia University Press, 2020.
 Husárová, Zuzana, "Slovenská elektronická literatúra", World Literature Studies 3:8, 2016, s. 63-64. 
 Krátká, Eva, "Monoskop: Collaborative Research on Media Art", Flash Art CZ/SK 9, Praha, 2008.
 Krekovič, Slávo, "DIY-publishing dot sk", in The Mag.net Reader: Experiences in Electronic Cultural Publishing, eds. Miren Eraso, Alexandro Ludovico a Slávo Krekovič, Arteleku-Diputación Foral de Gipuzkoa, 2006, s. 24-35.
 Kudlová, Adéla, "Dělat odvážná rozhodnutí. Rozhovor s Dušanem Barokem", Iluminace 31:4, Praha: Národní filmový archiv, 2019, s. 85-89.
 Ludovico, Alessandro, "Dušan Barok, Interview", Neural 44: "Post-Digital Print", Bari, 2013, s. 10-11. 
 Murin, Michal, "Monoskop v sieti. Rozhovor Michala Murina s Dušanom Barokom", Profil 4, Bratislava, 2012, s. 92-105. 
 Murin, Michal, "Share & Go: Dušan Barok", Enter 16, Košice: Dive Buki, jeseň 2014, s. 84-87.
 Rehák, Oliver, "Monoskop nových médií", 3/4 21-22, Bratislava: Atrakt Art, 2007. 
 Rehúš, Michal, "Softvér je tiež literatúrou", Kloaka 5:3, Bratislava: Literis, 2014, s. 29-36. 
 Rišková, Lenka, Kultúra v sieti. Nezávislé iniciatívy v umení a kultúre nových médií v Bratislave po roku 2000, Brno: Masarykova univerzita, 2015, s. 70-71. 
 Vakula, Matej, "Rozhovor s Dušanom Barokom o internete a umení", Flash Art CZ/SK 42, Praha, december 2016, s. 35-38. 
 Vidovencová, Nina, Digitálny upgrade v slovenskom vizuálnom umení, Brno: Masarykova univerzita, 2018, s. 66-68. 
 Thylstrup, Nanna Bonde, The Politics of Mass Digitization, Cambridge, MA: MIT Press, 2018, s. 89-94.
 XPUB, "Interview with Dušan Barok", in The Library Is Open, Rotterdam: Piet Zwart Institute (XPUB Special Issue 09), 2019, s. 70-73.

 Referencie 

 Pozri aj 
 Monoskop (platforma)

 Externé odkazy 
 Profil na Monoskope
 Profil na stránkach Univerzity v Amsterdame
 Publikácie Dušana Baroka v súbornom katalógu Slovenskej národnej knižnice

Kategória:Slovenskí umelci
Kategória:Slovenskí_dizajnéri
Kategória:Absolventi_Fakulty_hospodárskej_informatiky_Ekonomickej_univerzity_v_Bratislave
Kategória:Osobnosti_z_Bratislavy